Referat fra bestyrelsesmøde d 8 dec. 2022

**Konstituering af bestyrelse og div. Udvalg.**

Formand: Michelle Christensen Bokkers

N.formand: Steen Christensen

Medlem: Gert Tylak

Medlem: Anne Marie Errebo

Medlem: Pia Ellegaard

Suppleant: Vivi Carstensen

Suppleant: Randi Højer Knudsen

Revisor: Maria Kunø Hjerrild

Revisor: Steen Bitsch

Kasserer (Uden for bestyrelsen):

Heidi Gabelgaard Christensen

Partrytter: divs. Halvparter, kontrakter osv. er Gert ansvarlig for.

Elevhestene er Nounou ansvarlig for.

Sponsor og PR udvalg: Ansvarlig er Nounou hun vil spørge om der kunne være andre som ikke er i bestyrelsen som kunne være interesseret i at hjælpe.

Annemarie står for klubbens facebook sider og instragram. Måske hun også kunne have lyst til hjemmesiden.

Støtteklubben er der styr på inden mødet starter, de er 6 i bestyrelsen, stævneudvalget, har Nounou som ansvarlig og hun har Mathilde, Emma, Silja med.

Juniorudvalget forsætter som det plejer, de er pt 6, Pia bliver bindeled mellem pigerne og bestyrelsen.

Materialeudvalget: Vivi, Gert, Simon og Steen

Køb af elevheste: Ditte og Nounou hjælper hinanden.

Den daglige drift af elevhestene står Nounou for, Simon og Nounou har også retten til at kontakte dyrlæge ved evt. Akutte sager hvis de mener dette er nødvendigt.

Der er flere udvalg og ansvarsområder. Det hele vil komme op nede i hallen så alle kan se hvem de skal kontakte.

**Kommende begivenheder:**

**C-stævne d 17/12:** Nounou kan ikke tilgå de programmer der gør at hun ikke kan hente stævnet ned. Der arbejdes på projektet under mødet uden held. Steen vil kigge på det i morgen. Vi er ved at være lidt i tidspres.

Sponsorgaver: Vi har fra land og fritid i Gredstedbro.

**Juleoptog:** Der er allerede god tilslutning til vores optog, snakken har gået på om der skulle være lidt hygge bagefter. Vi aftaler at der er julehygge i rytterstuen bagefter med start kl. 15.00 Michelle står for opslaget på facebook, Randi vil gerne stå for indkøb.

Generelt for de kommende begivenheder, alle har et ønske om at det kommer i god tid. Evt. Vi laver en årsplan som alle rytter og forældre kan se så de ved datoerne for et helt år.

Arbejdsdage står Vivi, Steen, Simon og Gert for at få planlagt og indkaldt til. Snakken går på om man skulle kigge på hvad andre foreninger gør i forhold til arbejdsdag. Men vi aftaler at vi nu prøver vores måde det kommende år og gør status derefter.

**Elevheste:**

Vi skal til at kigge på udskiftning af vores elevheste, nogle af ponyerne er godt brugte og har gået i rideskolen i rigtig mange år. Pt har vi 8 stk., Aura vores nye hest er lige hentet hjem fra Bornholm i tirsdags. Vi skal gerne op på 10 stk.

Der er et ønske fra Nounou og Simon at elevhestene lige bliver undersøgt inden de kommer ind, for at undgå diverse ting og sager hvilket alle har forståelse for.

Knæk skal have dyrlæge for at få sine tårekanaler skyllet.

Celine og TB har fået en lidt anderledes adfærd. Snakken går på om de kan have ondt et eller andet sted, evt. Noget der sidder fast. Nounou er uddannet massør og tilbyder at tjekke alle elevhestene som et sponsorat. Det takker bestyrelsen ja tak til. Tusinde tak Nounou.

Den nyindkøbte elevhest er rå og ikke helt egnet til at indgå i elevskolen endnu. Snakken går på hvad vi skal. Vi er alle godt klar over den ikke kan gå elevskole fra 1/1 men den skal også have en chance. Pia synes jordarbejde er rigtig spændende og tilbyder at give det et forsøg. Det må hun rigtig gerne. Vi ser hvad status er ved næste møde.

Der bliver spurgt til om elevhestene må få et regn dækken på, det må de gerne for Nounou og Simon dog vil de ikke stå for ansvaret hvilket er helt forståeligt. Elevhestene skal derfor have en jagtklip hvis de skal kunne få dækken på efter ridning. Elever og forældre skal have et lille kursus i hvordan man ligger sådan et dækken på. (Men det ved vi de lære lyn hurtigt.) Michelle kontakter Heidi fra Land og fritid og de kan levere 10 stk.

**Økonomi:**

Status vi har ingen adgang til kontoudtog, Heidi har fået adgang til mobilepay, men hvad vi kan se af det materiale Heidi har fået udleveret, er der plus på alle kontoer og den nye elevhest er betalt.

**Andet:**

Postkassen går på sammen ordning. Randi tømmer hver mandag og tager det med hjem til Heidi.

Vi har en kort og lille snak om kvaliteten på vores undervisning i klubben. Skal ridelærer tilbydes nogle kurser og inspiration til den daglige undervisning. Kan man lave andet til undervisning end bare at ride evt. ”at gå til hest.“

Nounou foreslår at nu hvor hal 2 bliver brugt til elevundervisning om vi evt. Skulle tilbyde at man kunne få et sponsorskilt op der inde dog til en lidt mindre pris i forhold til hal 1. Alle mand synes dette er en god ide.

Næste møde aftales at være d 3/1-2023 kl. 18.30.

Lille hilsen fra den nye bestyrelse.

Kære Alle KÅR-medlemmer.

Den nye bestyrelse har nu haft det første bestyrelsesmøde og bestyrelsen er blevet konstitueret.

Formand: Michelle Christensen Bokkers, N.formand: Steen Christensen.

Medlem: Gert Tylak, Anne Marie Errebo og Pia Ellegaard

Suppleant: Vivi Carstensen og Randi Højer Knudsen.

Kasser: Heidi Gabelgaard Christensen.

Vi er trukket i arbejdstøjet og der er nok at tage sig til. Vi står allerede over for to kommende arrangementer et pony C-stævne med D-klasser. Der arbejdes hårdt på at få det hele klar. Og der vil komme mere information om hjælp på facebook, men en ting er sikkert stævneudvalget og støtteforeningen har behov for hjælp så skulle man have 1-2 timer d 17/12-2022 så sæt kryds i kalenderen. Alle kan hjælpe på den ene eller anden måde også selvom man ikke kender så meget til heste.

D 18/12-2022 er der det årlige juleoptog, efter juleoptog holder vi julehygge i rytterstuen. Alle er velkomne medlemmer, forældre, halvparter, elevrytter osv. Vi vil så gerne møde jer alle sammen. Tilmelding kan være på facebook eller til Michelle på 20202991. sidste frist er d 15/12.

Vi glæder os til et nyt år, hvor vi står over for en masse kommende og spændende projekter. Dette vil der komme mere ud omkring i det nye år.

I ønskes alle en rigtig glædelig jul samt et godt og lykkebringende nytår for alle 2 og 4 benede venner.

De bedste julehilsner fra Bestyrelsen.